Twerking
Twerking [ˈtwɜːrkɪŋ] (engl., od tw[itch]‎ + [j]erk: trzati se, grčiti se), tip plesa u kojem plesačica, rjeđe plesač, izbacuje i potiskuje kukove ili trese stražnjicom na seksualno provokativan način, često u niskom čučećem stavu. Nastao je kasnih 1980-ih u sklopu bounce muzičke scene New Orleansa kao dio većeg skupa karakterističnih pokreta jedinstvenih za njuorleanski stil hip-hopa. Pokreti slični twerkingu uključuju »miješanje« (mixing), »vježbanje« (exercising), »pregibanje« (bend over), »guranje ramenom« (shoulder hustle), »pljeskanje« (clapping) i »prašumu« (the wild wood) – sve poznato kao »tresenje guzom« (booty shaking) odnosno bounce (engl.: poskakivati, odbijati se; cupkati, hopsati). Twerking je samo jedna koreografska gestikulacija unutar bouncea. Izvorno rasprostranjen među afroameričkim stanovništvom, globalnu popularnost stekao je nakon što ga je u ljeto 2013. izvela Miley Cyrus na dodjeli MTV-jevih nagrada za muzičke spotove. Otada je postao pomodnost i tema mnogih debata, a 2013. postao je najčešći upit na Googleovoj tražilici na engleskom govornom području.

Povezano 

 afroamerički ples
 daggering
 funk carioca
 grinding
 jambole (ples)
 malaja (ples)
 surra de bunda

Izvori

Vanjske veze 

 Graham, M. A Complete History of Twerking (1993-2013). VH1. 7. 8. 2013.

Plesovi
Američki ples
Hip-hop
Internetski memi